
Vakarų statybos valdybos kolektyvai karš¬ 
tai pritarė Maskvos pirmaujančių įmonių 
patriotinei iniciatyvai — balndžio 20 dieną 
surengti komunistinę talką, skirtą V. Lenino 
115-osloms gimimo metinėms pažymėti. Tal¬ 
kos dieną nutarta dirbti labai našiai. 


P asitikdami V. Lenino 115- 
ąsląs gimimo metines Ig¬ 
nalinos atominės elektrinės sta¬ 
tytojai pasiekė puikių rezultatų 
darbe. I. Aleinikovo vadovauja¬ 
ma brigada iš SMV-1 planinę 
prėjusios savaitės darbo užduoti 
viršijo 5 proc. Gerai triūsia ir 
A. Naršijevo (SMV-1), A. Sirmc- 
ro (SMV-10). D. Masakovo (MPV- 
12) vadovaujami kolektyvai. Sle 


kolektyvai dalyvauja socialisti¬ 
niame lenktyniavime siekiant at¬ 
žymą + 43 metrai. Tuo tarpu pir¬ 
masis energijos blokas didina ga¬ 
lingumą, kuris pamažu artėja 
prie numatyto projekte — 1,5 
mln. kilovatų. 

NUOTRAUKOSE: montuoja 

I. Aleinikovo brigada: statomas 
antrasis energijos blokas; pirmo¬ 
jo bloko mašinų salėje. 



V. Ciupačenkos, V. Rudkovskio ir A. Karasiovo nuotraukos. 


• PARTINIS GYVENIMAS 

APSVARSTYTOS 

UŽDUOTYS 


Vakarų statybos valdyboje įvy¬ 
ko atviras partinis susirinkimas, 
kurio metu buvo apsvarstytos 
komunistų užduotis vykdant 1985 
metų valstybini planą. 

Išsamų pranešimą perskaitė 
Vakarų statybos valdybos virši¬ 
ninkas J. Žilinąs. Jis išanalizavo 
kolektyvo veiklą, nurodė, kaip 
reikia spręsti gamybines šių me¬ 
tų užduotis. J. 2ilinas atkreipė 
komunistų dėmesį į trūkumus 
statybos valdybos darbe. Jis pa¬ 
sakė, kad rėkia pagerinti darbą 
kadrų ruošimo skyriui, būtina 
imtis priemonių viršnorminių at¬ 
sargų mažinimui, padidinti dar¬ 


bo našumą atliekant mūro dar¬ 
bus. 

Kalbėję susirinkimo metu ko¬ 
munistai pasidalijo mintimis apie 
tai, ką reikia padaryti tam, kad 
būtų sėkmingai įvykdytas 1985 
metų valstybinis planas. Kalbė¬ 
jo VSV viršininko pavaduotojas 
F. Abliazizovas, VSV vyriausia¬ 
sis buhalteris V. Kaurovas, sta¬ 
tybos vyriausiasis mechanikas 
M. Ivanovas, resursų grupės vir¬ 
šininkas A. Kuznecovas bei kiti. 

Partinis susirinkimas priėmė 
atitinkamą nutarimą, 

S. KAZLAUSKAS 


Didvyrių atminimui 


Eilinis penktas Ignalnos ato¬ 
minės elektrinės statybos kom¬ 
jaunuolių žiemos karinis-patrio- 
tinis sąskrydis, vykęs Palūšėje, 
buvo skirtas Didžiosios Perga¬ 
lės prieš fašizmą 40-mečiui. 

Vaikinai ir merginos rungėsi 
slidžių trasoje Palūšė-Ignalina. 
Šios varžybos buvo skirtos did¬ 
vyrių , kritusių kovoje su fašis¬ 
tiniais grobikais, atminimui. 
Sąskrydžio dalyviai padėjo gė¬ 
lių vainikus ant tarybinių karių, 
žuvusių vaduojant iš hitlerinin¬ 
kų rajoną, kapų. 

Svarbią vietą sąskrydžio pro¬ 
gramoje užėmė Didžiosios Perga¬ 
lės 40-mečio tema. Apie sunkiai 


iškovotą pergalę kalbėjo daly¬ 
vavęs sąskrydyje Didžiojo Tėvy¬ 
nės karo veteranas V. Ciupačen- 
ka. Šia tema buvo organizuoti 
konkursai. Jaunuoliai turėjo pa¬ 
pasakoti apie pamėgtus rašyto¬ 
jus ir Jų knygas, apie karą, išvar¬ 
dinti žurnalistus frontininkus pa¬ 
dainuoti dainas apie taiką, apie 
tarybinės liaudies kovą Didžiaja¬ 
me Tėvynės kare. 

Vyko įvairiausios varžybos. 
Vaikinai ir merginos dalyvavo 
sukarintoje estafetėje , šaudymo 
varžybose, Reikli žiuri nustatė 
gerauslas gaireles, formas. Nu¬ 
galėtojais tapo MST-3 atstovai. 

N. TOMKUS 


©VISUOMENINE STATYBOS KOKYBES APŽIŪRA 

Žodžių ir darbų vienybė 

Kaip jau buvo rašyta „Energetike“, sausio 8 d. įvyko SMV-2 SMV-5 ir subrangovinių orga¬ 
nizacijų, triūsiančių miesto objektuose, brigadininkų pasitarimas. Buvo kalbama apie garbę, ge¬ 
rą statybininko vardą, apie tai, ko reikia darbininkui, kad jis dirbtų gerai. Tuomet brigadinin¬ 
kai kreipėsi į visus Vakarų statybos valdybos, montavimo ir pramonės įmonių inžinierius techni¬ 
kus, darbininkus, brigadininkus ir tarnautojus. Sis kreipimasis 1985 metų sausio 23 d. buvo iš¬ 
spausdintas laikraštyje „Energetikas“. Jam pritarė padalinių kolektyvai. 

„Pranešame, kad mūsų brigadininkai, inžinieriai, technikai bei darbininkai, triūsiantys Snie¬ 
čkaus statyboje, dalyvavo 1985 m. sausio 8 d. vykusiame pasitarime ir visiškai pritaria kreipi¬ 
muisi“. Sį laišką pasirašė MSV-3-4 viršininkas E. Byzovas. 

Kreipimasis buvo svarstomas ir svarbiausios statybos montavimo valdybos, statančios Igna¬ 
linos atominę elektrinę, kolektyve. 


A psvarstę brigadinin¬ 
kų laišką l laikraštį 
„Pravda“ „Žodis apie statybi¬ 
ninko garbę“ ir brigadinin¬ 
kų — Sniečkaus gyvenvietės 
statytojų — kreipimąsi, mes 
kritiškai įvertinome mūsų in¬ 
dėli statant Ignalinos AE ir 
vieningai pritariame brigadi¬ 
ninkų kreipimuisi. Mes visiš¬ 
kai sutinkame su tuo, kad bū¬ 
tina gerinti statybos kokybę, 
didinti gamybos kultūrą bei 
objektų statymo tempus. 

Mes kreipiamės l visas, 
statančias Ignalinos AE, or¬ 
ganizacijas su raginimu at¬ 
kakliai gerinti statybos ir mon¬ 


tavimo darbų kokybę kiekvie¬ 
noje darbo vietoje, tiksliai 
vykdyti susitarimuose numa¬ 
tytus įsipareigojimus, temati¬ 
nes užduotis, direktyvinius 
grafikus ir priimtus socialis¬ 
tinius įsipareigojimus. 

SMV-1 kolektyvas, pritar¬ 
damas mūsų jauno miesto bri¬ 
gadininkų kreipimuisi, įsipa¬ 
reigoja plačiau vystyti socia¬ 
listinį lenktyniavimą, anksčiau 
nustatyto laiko įvykdyti Igna¬ 
linos AE antrojo energijos 
bloko statybos planus ir gra¬ 
fikus, kovoti su veltėdžiais, 
girtuokliais, pravaikštininkais 


ir kitais darbo drausmės pa¬ 
žeidėjais, gerinti statybos ir 
montavimo darbų kokybę kiek¬ 
vienoje darbo vietoje. 

SMV-1 kolektyvo vardu už¬ 
tikriname statybos vadovus, 
partini komitetą, kad mūsų ko¬ 
lektyvas atiduos visas jėgas, 

visą patirti ir energiją tam, 
kad Ignalinos AE antrasis 
energijos blokas būtų atiduo¬ 
tas naudoti ankščiau nustaty¬ 
to laiko ir pateisins garbingą 
tarybinio statybininko vardą. 

Tegul žodis „statybininkas“ 
visuomet skamba Išdidžiai; 


Nuo redakcijos: 

Statybos dirbantieji pritarė kolektyvų iniciatyvai r nukreiptai statybos ir montavimo darbų 
kokybę, statybos technologijos organizavimą gerinti, darbo kultūrą kelti. 

Tačiau dar ne visuose statybos padalinių kolektyvuose vyksta gyvi įdomus pokalbiai apie 
darbo žmogaus garbę, dar ne visur siekimą gerinti darbų kokybę lydi konkrečios organizaci¬ 
nės ir techninės priemonės. 

Pokalbis apie garbingą ir atsakingą statybininko vaidmenį dar nebaigtas. Kviečiame jame 
dalyvauti visus mūsų skaitytojus. Ir toliau bus kalbama apie tai, kokie teigiami pakitimai jįvyko 
jūsų darbe ir kas trukdo triūsti dar našiau ir kokybiškiau taip, kad statybininko profesija gali¬ 
ma būtų didžiuotis. 




























D irba meistru. Vienas iš 
pirmaujančio kolektyvo, 
siekiančio vadintis ..Aukštos dar¬ 
bo kultūros ir darbo organiza¬ 
vimo padalinys“, narių. ,,Žini¬ 
jos“ draugijos narys. Sodinin¬ 
kų kooperatyvo pirmininkas. 
Pasitempęs, energingas, pasi¬ 
žiūrėti — dar nesenas. O juk 
Jis Didžiosios Spalio socialisti¬ 
nės revoliucijos amžininkas. Tai 
Eugenijus Mallukovas. 

Šio žmogaus biografija nuo¬ 
stabi. Jis vienas iš tų, kurie 
gynė mūsų* tėvynę nuo fašisti¬ 
nių grobikų. Jo koviniai nuopel¬ 
nai pažymėti pirmojo ir antro¬ 
jo laipsnių Tėvynės karo or¬ 
dinais. Jo biografijos etapai — 
tai Tarybų respublikos kūrimosi 
etapai. 

Alkana buvo Jo vaikystė dau¬ 
giavaikėje šeimoje. Nuo mažų 
dienų teko dirbti. Troško moky¬ 
tis. Tačiau mokytis galėjo tiktai 
žiemą, kai nebereikėdavo dirb¬ 
ti laukuose. Mokykla buvo už 
keleto kilometrų. Vasarai atėjus 
vėl su tėvu eidavo uždarbiauti. 
Nelengva buvo. Ir nusprendė 
tuomet šeimos galva išvykti iš 


VETERANAS 


gimtojo Semelūžsko rajono. Pra¬ 
dėjo su sūnumi dirbti aukso ka¬ 
syklose. Tada ir prasidėjo tik¬ 
roji Zenios Maliukovo darbo bio¬ 
grafija. Dirbo kūriku. Mokyk¬ 
loje buvo pionierių vadovas. Ta¬ 
čiau kai atostogų metu visi iš¬ 
važiuodavo į pionierių stovyklą. 
Jis pasilikdavo padėti tėvui. 

Lemiamą vaidmenį Jo gyveni¬ 
me suvaidino Lenino komjauni¬ 
mas. Seimą tuomet persikėlė [ 
Kemerovą. Eugenijus pradėjo 
dirbti mokykloje. Tačiau norint 
dirbti ceche staklininku reikėjo 
žinių, techninių įgūdžių. Tuomet 
jmonės komjaunuoliai pradėjo 
JI ruošti egzaminams l vakarinę 
mokyklą. Mokėsi vakarinėje mo¬ 
kykloje prie metalurgijos institu¬ 
to, įstojo l komjaunimą, organi¬ 
zuodavo ratelius, užsiiminėjo vi¬ 
suomenine veikla. Buvo miesto 
komjaunimo komiteto narys. Ne¬ 
trukus Mallukovas pradėjo užsi¬ 
iminėti aeroklube. 

Partija ragino, vystyti aviaci¬ 
jos gamybą, ruošti specialistus. 
Reikėjo paruošti tūkstančius la¬ 
kūnų. Maliukovas įgyvendino se¬ 
ną savo svajonę — tampa karo 
lakūnų mokyklos kursantu. Išmo¬ 
ko valdyti sunkųjį bomboneši 
„DB-3A“. 1939 metais įstojo l 
partijos gretas. 

Kai Maliukovas baigė lakūnų 
mokyklą, prasidėjo Didysis Tė¬ 


vynės karas. Paskyrimas i Voro¬ 
nežą, susitikimas su nuotaka 
Anuška taip ir liko svajone. 

Visai nedaug laiko buvo skirta 
jauniems lakūnams performuoti 
ir Įsisavinti naują kovos techni¬ 
ką. Mokomasi buvo dieną ir nak¬ 
tį. Atsargos aviacijos divizijoje 
Maliukovas pavadavo politinio 
skyriaus viršininką komjaunimo 
darbe. Ir vis veržėsi l frontą. Ta¬ 
čiau pateko tik l sutrumpintus po¬ 
litinių darbuotojų kursus. Iš 
Maskvos — i naikintuvų briga¬ 
dos dislokacijos vietą. 

Tarnaudamas aviacijos eskad¬ 
rilėje pasiekė Berlyną. Visus me¬ 
tus buvo vado pavaduotoju poli¬ 
tiniams reikalams. Dalyvavo mū¬ 
šiuose prie Kursko, vadavo Kije¬ 
vą, kitus Ukrainos miestus, Bal¬ 
tarusiją, Varšuvą. 

Šeimyniniame Maliukovo ar¬ 
chyve yra ir tų kruvinų metų re¬ 
likvijos — eskadrilės kovų kelio 
žemėlapiai. Kiekvienas iš jų pri¬ 
mena apie drąsius ir kilnius žmo¬ 
nes, žygdarbius, šlovę, draugų 
mirtĮ... 

Degė, ne kartą buvo privers¬ 
tas nutūpti prie pačios fronto li¬ 
nijos, pataisydavo lėktuvą — 
ir vėl šaudavo į padangę. Skraidė 
bet kokiu oru, esant bet kokioms 
aplinkybėms. Tiesa, jam neteko 
mėtyti bombų ant priešo objektų. 


Maliukovas vykdė kitas ne ma¬ 
žiau svarbias užduotis. Kiekvie¬ 
nas skrydis buvo skrydis sudė¬ 
tingomis sąlygomis, apšaudant 
priešo artilerijai ir naikintuvams. 

Karui pasibaigus Eugenijus 
keletą metų vykdė vadovybės už¬ 
duotis Vokietijoje. 

Tiktai 1960 metais baigė ma¬ 
šinų statybos institutą. Dirbo Si¬ 
biro miestuose, užėmė "atsakin¬ 
gus postus įvairiose organizaci¬ 
jose. 

Eugenijus Petrovičius — TSRS 
sporto meistras. Ne vienerius 
metus vadovavo auto-moto klu¬ 
bui, padėjo vystyti turizmą, akty¬ 
viai dalyvavo keturiuose jauni¬ 
mo žygiuose tarybinės liaudies 
revoliucinės, kovų ir darbo šlo¬ 
vės vietomis. 

Už nuopelnus darbe, komunis¬ 
tini Jaunimo auklėjimą Eugeni¬ 
jus Maliukovas apdovanotas 
VLKJS CK, šakos profsąjungos 
CK Garbės raštais, įrašytas l vie¬ 
no iš miestų Garbės komjaunuo* 
lių sąrašą. 

Daugelis Jo vienmečių Jau se¬ 
niai užtarnautame poilsyje, o 
Maliukovas vis dar rikiuotėje. 
Dirba meistru. Dažnai apsilanko 
vidurinėje mokykloje, kurioje 
mokosi jo anūkas Eugenijus, pa¬ 
sakoja moksleiviams apie tarybi¬ 
nių žmonių didvyriškumą, pasi¬ 
aukojimą. 

Daugelis nė nežino, kad šalia 
jų dirba ir gyvena Didžiojo Tė¬ 
vynės karo veteranas, nuostabus 
žmogus Eugenijus Maliukovas. 

T. LIOVINA 


Dažytojai 

T APTI statybininku V. 
Spiečius nesvajojo. Besi¬ 
mokydamas vidurinėje mokykloje 
taip ir nenusprendė, kokią pro¬ 
fesiją pasirinkus. Keletas klasės 
draugų padavė pareiškimus Į Vii- 
niaus inžinerini statybos Institutą. 
Jų pavyzdžiu pasekė ir Vytautas. 
Nusprendė, kad bus linksmiau, 
įdomiau. Be to, vaikinui patiko 
tikslieji mokslai, braižyba. Ko¬ 
dėl nepabandžius tapti inžinie¬ 
riumi? 

Prabėgo penkeri studiių metai, 
ir Vytautas gavo paskyrimą l 
Ignalinos atominės elektrinės 
statybą. Nelengvos buvo pirmo¬ 
sios darbo dienos. Didžiuliai sta¬ 
tybos tempai, trumpi terminai, 
planų vykdymas, darbų koky¬ 
bė... Tik praėjus metams Vytau¬ 
tas pasijuto tikru statybininku, 
įprato Įveikti sunkumus, pasisė¬ 
mė patirties. Jis dirba darbų 
vykdytoju penktoje statybos 
montavimo valdyboje. Jo vado¬ 
vaujami 55 žmonės atlieka ap¬ 
dailos darbus gyvenamuosiuose 
namuose: tinkuoja, dažo, klijuoja 
tapetus, glaisto, kloja parketą. 
Tik viename gyvenamajame na¬ 
me vidutiniškai apie 50 butų. 
Kiekviename iš jų tenka pabuvo¬ 
ti, patarti dažytojams ar tinkuo¬ 
tojams, užkirsti kelią brokui, iš¬ 
spręsti vienoki ar kitokį smulkų 
klausimėli, kurių kasdien per 
akis. Juk apdailininkai statyboje 
taria paskutini žodį. Argi toks 
jau didelis trūkumas blogai nu¬ 
glaistyta siena, nutrupėjęs ' tin¬ 
kas, atšokę tapetai? Minutė kita, 
blogiausiu atveju dešimt — ir 
broko kaip nebūta. Tačiau taip 
tik atrodo iš pirmo žvilgsnio. 
Miesto statyboje veltui sugaištos 
minutės virsta valandomis, 
dienomis, savaitėmis. Todėl 
ir tenka darbų vykdytojui iš pir¬ 
mo aukšto lėkti l penktą, iš penk¬ 
to 1 pirmąjį, gerti dulkes, nurodi¬ 
nėti, patarti, kartais ir pasigin¬ 
čyti. 

— Visokiausių situacijų pasi¬ 
taiko, — sako V. Spiečius. — 
Dideles ir mažas problemas ten¬ 
ka spręsti kiekviename žingsny¬ 
je. Mūsų darbo sėkmė priklauso 
ne tik nuo mūsų pačių, bet ir 


išeina paskutiniai 


nuo genrangovo —- antrosios sta¬ 
tybos montavimo valdybos, tie¬ 
kėjų ir t. t. Tai nustatytu laiku 
neatlieka hldroizollacljos darbų, 
tai nenutiesia vandentiekio, ne¬ 
retai darbai būna nekokybiški. 
Visa tai trukdo mums našiai dirb¬ 
ti, lėtina statybos tempus. O at¬ 
silikti, vyti terminus, kai šimtai 
žmonių laukia nesulaukia butų... 
Tikras statybininkas pirmiausia 
turi apie tai pagalvoti. Juk ply¬ 
tos, cementas, dažai, tepalai, 
glazūruotos plytelės, planai ir 
visa kita — tiktai išorinė pusė. 
Esmė visai kita. 

* * * 

Nelengvos buvo Kirovograde 
vykusios šakos dažytojų konkur¬ 
so dienos, atsakingos. Juk vis 
dėlto Vytauto Spiečiaus vadovau¬ 
jama trijų žmonių grandis at¬ 
stovavo Vakarų statybos valdy¬ 
bai. Norėjo pasirodyti kuo ge¬ 
riau. Jaudinosi Vytautas, jaudi¬ 
nosi dažytojos Valentina Sakei, 
Ala Zutautaitė ir Janina Dai¬ 
nienė. Vakarais po darbo buvo 
kalbama apie atliktą darbą, 
nagrinėjamos problemos, klaidos. 
Konkurse dalyvavo septynios 
komandos, kiekvienoje iš jų bu¬ 
vo patyrusios dažytojos. Per 15 
dienų kiekviena komanda turėjo 
nudažyti atitinkamą plotą. Reikė¬ 
jo ne tik dažyti, bet ir paruošti 
dažymui paviršių, ji glaistyti, 
šlifuoti, gruntuoti ir tik paskui 
dažyti. Nelengva buvo kiekvie¬ 
na diena. Ir štai konkurso rezul¬ 
tatai susumuoti. Vakarų statybos 
valdybos atstovai viršijo užduotį 
80 proc. ir užėmė pirmąją vietą. 

— Pergalę lėmė meistrišku¬ 
mas, susikaupimas ir griežtas 
technologijos reikalavimų laiky¬ 
masis. Ir Ala, ir Janina puikios 
specialistės. Juk mes pavėlavo¬ 
me į konkursą pusantros dienos. 
Todėl iš pradžių teko vytis. O 
skubant neretai ir kokybė nu¬ 
kenčia, — prisimena Vytautas. 


Neperseniausiai Vytautą Spie¬ 
čių penktosios statybos montavi¬ 
mo valdybos komjaunuoliai iš¬ 


rinko savo sekretoriumi. Neatsi¬ 
tiktinai išrinko. Daug dėmesio ir 
laiko Vytautas skiria visuomeni¬ 
niam komjaunuolių gyvenimui, 
turiningam laisvalaikio organi¬ 
zavimui. 

— Tai irgi svarbu, — tęsia 
pokalbį V. Spiečius. — Netgi la¬ 
bai. Darbas ir reikiamai organi¬ 
zuotas laisvalaikis papildo vie¬ 
nas kitą. Pamatei gerą kino fil¬ 
mą, paspardei pusdieni futbolo 
kamuolį, paskaitei įdomią kny¬ 
gą, pamatei spektakli — ir dirb¬ 
ti lengviau. Ir atvirkščiai — pa¬ 
dirbėjai sąžiningai, nepalikai 
darbo rytdienai — nuotaika ge¬ 
resnė, noris kažką naujo pamaty¬ 
ti, kažkur nueiti. Tai žinomos 


tiesos, tačiau daugelis l jas ran¬ 
ka numoja, svarstydami maž¬ 
daug šitaip: ,,Darbas yra darbas, 
o visa kita nesvarbu. Tai asme¬ 
ninis reikalas“. Dažniausiai tokie 
Jaunuoliai ir dirba atžagariomis 
rankomis. 

Penktojoje statybos montavi¬ 
mo valdyboje 83 komjaunuoliai. 
Tai palyginus nemažas būrys. 
Blogiausia tai, kad juos sunku 
suburti. Šios valdybos apdaili¬ 
ninkai triūsia daugelyje nutolu¬ 
siu vienas nuo kito objektų. O 
pasikalbėti yra apie ką, planai 
didžiausi... Tai ir gerai organizuo¬ 
ta pagalba rajono ūkiams, ir ko¬ 
lektyvinės išvykos, ekskursijos, 
ir operatyvinio komjaunimo bū¬ 
rio veikla. Daug rūpesčių kom¬ 
jaunimo organizacijos sekreto¬ 
riui. 


A. BACYS 



Salia Sniečkaus prekybos centro. 

A. Karasiovo nuotrauka. 


Metalą 
ir medį 
pamėgęs 


...Iš tamsos įėjau l nušvies¬ 
tą vidurdienio saulės kambarį 
ir pamačiau pasakos paukštę. 
Ji buvo graži, išriestu kaklu, 
tarsi karoliukais papuoštais spar¬ 
nais. Ploname snape paukštė lai¬ 
kė sučiupusi gyvatę. 

Norėdamas geriau įsižiūrėti 
į varinėje plokštelėje iškaltą 
paukštę, priėjau arčiau. Buvau 
sužavėtas dailininko Viktoro 
Pavlovo darbu. Salia paukštės 
ant sienos kabojo kiti kruopš¬ 
čiai Iškalti metalo plokštėse 
paveikslai, vaizduojantys se¬ 
novės Rusiją ir Gruziją. 

Pavlovas — gydytojas oku¬ 
listas, ir tik nedaugėlis žino jo 
hobi. Geriausia dovana drau¬ 
gams — jo rankomis padary¬ 
tas paveikslas. 

Gyvendamas ir dirbdamas 
Krasnojarske V. Pavlovas irgi 
viešai nedemonstravo savo su¬ 
gebėjimų. Ir vis dėlto jo kūry¬ 
ba ten buvo žinoma. Jį įkalbė¬ 
jo dalyvauti miesto dailininkų 
mėgėjų parodoje, apdovanojo 
diplomu. 

Kalti metale pradėjo prieš 
keturiolika metų. Tuomet dar 
mokėsi medicinos institute. Kar¬ 
tą jo draugas sugrįžo iš kelio¬ 
nės po Armėniją ir atsivežė 
keletą varyje Iškaltų paveiks¬ 
lų. Viktorą Jie nustebino. Anks¬ 
čiau mėgo piešti tik pieš¬ 
tuku. Būdavo valandų va¬ 
landas sėdi kur gamtos prie¬ 
globstyje stengdamasis perkel¬ 
ti ant popieriaus lapo visą jos 
groži. Viktoras susidomėjo naujo¬ 
mis paveikslo įkūnijimo galimy¬ 
bėmis, šviesiu metalo raštų žaidi¬ 
mu, vario spalvų lakoniškumu. 

Man paprašius Viktoras paė¬ 
mė varinę plokštelę, prispau¬ 
dė ją specialiu peiliu ir pra¬ 
dėjo „piešti“. Netrukus išryš¬ 
kėjo išdykėlio berniuko galvos 
bruožai, juokinga burna, besi¬ 
šypsančios lūpos, gudrus žvilgs¬ 
nis. 

Dailininkui labai pravertė 
žinios iš plastinės anatomijos, 
gautos medicinos institute. Ta¬ 
čiau labiausiai Jos pravertė da¬ 
rant skulptūras iš medžio. Pasi¬ 
kartojo istorija su paveikslais 
vario plokštelėse. Parodė Jam 
draugas keletą puikių medžio 
dirbinių ir Viktoras jau neturė¬ 
jo ramybės tol, kol pats nesiėmė 
šio darbo. 


* 





Jo bute ant sienos kabo ori¬ 
ginali kaukė išdrožta iš kedro. 
Atrodo, paliesi Ją ir pajusi žmo¬ 
gaus kūno šilumą. 

S. JURJEVAS 


„Draugystės ” 
kino teatre 

(Kovo 13—20) 
DIDŽIOJI SALE 

13,14 — „Spartakas“, I-II ser. 
JAV, 18—21; 15,16,17 — Jei 
būtų lemta mums atspėti“... Mos- 
filmas, 17—19—21; 18—19 - 
„Sakalo pėdsakais“. VDR-Gru- 
zija, 17 —19— 21; 20, 21 — ,,Mū¬ 
sų anūkas dirba milicijoje“, Uz¬ 
bekija, 17 — 19—21. 

